Alexander Gode

Alexander Gottfried Friedrich Gode-von-Aesch, Ph.D. (30 Oktober 1906 - 10 Augustus 1970), die hoofrealiseerder van Interlingua, was van Duitse oorsprong via sy vader, uit die Hanseatiese stad Bremen, en Switsers via sy moeder, afkomstig uit 'n ou burgerlike familie Von Aesch, uit 'n dorpie naby Bern. Alexander Gode is op 10 Augustus 1970 in die ouderdom van 63 jaar oorlede.

Professionele lewe
Hy het Romaanse tale en Duits aan die universiteite van Columbia en Chicago gedoseer en was sedert 1934 aktief vir Interlingua. Hy was die laaste navorsingsdirekteur van die IALA tot 1946, redakteur van die Interlingua-English Dictionary (1951) en mede-outeur van die Interlingua Grammar (saam met Hugh E. Blair, 1951). Gode het in 1946 die uitgewery Storm Publishers gestig, wat hy bestuur het. Daarna was hy hoof van die Interlingua Division van die Science Service (1953-1967). 

Hy het naslaanboeke geredigeer tussen 1943—1946 en saam met E. Clark Stillman die reeks Spanish at Sight, French at Sight en Portuguese at Sight gepubliseer. Hy het honderde artikels en enkele boeke uit verskeie tale in Engels vertaal. In 1941 het hy 300 bladsye oor Natural Science in German Romanticism geredigeer. Gode was die outeur van talle publikasies in Interlingua en Duits. Gedurende sy laaste jare het hy wetenskaplike tekste vertaal in sy firma Interlingua Translations. Boonop was hy mede-outeur van Interlingua a prime vista, gebaseer op die reeks ...at Sight.

Wêreldunie vir Interlingua
Vanaf 1955 tot sy dood in 1970 was hy die eerste president van die Wêreldunie vir Interlingua.

Toekennings
Bekroon met onder andere die Harald Swanberg Distinguished Service Award van die American Medical Writers' Association vir uitstaande bydraes tot mediese tydskrifte en vir opsommings in Interlingua; ook bekroon deur die Fédération Internationale des Traducteurs vir die werk om wetenskaplike publikasies te vertaal en die werk vir die beroep van vertalers. Medestigter en eerste president van die Amerikaanse Vereniging van Vertalers (1960—1963). Ter ere van hom ken hierdie organisasie elke jaar die Alexander Gode-medalje toe "vir uitstaande dienste aan die vertaalberoepe".Alexander Gode Medal Webwerf van die Amerikaanse Vereniging van Vertalers

 Sien ook 
 Manifes van Interlingua
 Pioniers van Interlingua

 Eksterne skakels 
 Biografie in Interlingua

 Verwysings 

Kategorie:Duitse mense
Kategorie:Taalkundiges
Kategorie:Interlingua